
Kada bi izbori mogli išta 
bitno da promene, država 
bi ih odavno zabranila. 


Već uveliko traje izborna kampanja. 
Stvaraju se koalicije, potpisuju partijski 
sporazumi i smišljaju laži kojima će 
narod opet biti poteran na izbore i dati 
glas onima koji ga godinama pljačkaju. 
Ni u ovoj predizbornoj kampanji nećemo 
videti ništa novo: opet će nas zatrpavati 
spotovima sa sve slikama blještave 
budućnosti, dok u pozadini ide sentiš 
muzika, uz uobičajene izlizane fraze 
i parole. Sa bilborda će nam se keziti 
nalickani političari, dok će nas razne 
NVO organizacije, sa tobož neutralne 
pozicije, zatrpavati pozivima da izađemo 
i glasamo, iako je svakome jasno da bi 
glasanje odavno bilo zabranjeno kada 
bi nešto moglo da promeni. U ovoj 
predizbornoj kampanji naročitu pažnju 
privlače najave sindikalnih birokrata 
iz Asocijacije slobodnih i nezavisnih 
sindikata (ASNS) da će na izbore 
ići zajedno sa takozvanim pokretom 
„Preokret”. Ovaj sindikat, poznat po 
tome što je svojevremeno već učestvovao 
u vlasti - tokom Đinđićeve vlade - i 
držao mesto Ministra rada u periodu 
zahuktavanja zločinačke privatizacije, 
tokom koga je donet fašizoidni Zakon 
o radu i sprovođena brutalna represija 
nad radničkim pokretom, sada, zajedno 
sa mafijaškim političkim partijama, 


ponovo namerava da uđe u parlament, 
a ako budu potrebni - i u vladajuću 
koaliciju. Ovakva prodaja radničkih 
interesa za cilj ima obesmišljavnje svakog 
sindikalnog delovanja, koje nužno mora 
biti suprotstavljeno državi, jer država 
uvek i jedino služi interesu kapitala. 

Vizijavolana Palama 

Poredpredizbornihbljuvotina,umedijima 
smo ovih dana mogli slušati žalopojke 
o ubijenom mafijaškom premijeru, kao 
o čoveku koji je „imao viziju ££ i ,,spasao ££ 
zemlju od propasti. Premijer koji je 
devedesetih vodio nacionalšovinističku 
politiku i okretao vola na ražnju sa ratnim 
kriminalcem Radovanom Karadžićem 
na Palama, nakon bratoubilačkog rata 
nastavio je pljačkašku privatizaciju iz 
vremena režima Slobodana Miloševića, 
i tako omogućio da ratni profiteri i 
zločinci utrostuče svoj ratni kapital, 
kupujući propale firme i fabrike. Mediji u 
Makedoniji udarili su u nacionalističku 
histeriju povodom pojedinih incidenata 
između Albanaca i Makedonaca i tako 
dodatno huškali i izazvali još žešće 
sukobe. Cela histerija prenela se i na 
srpske medije, pa su tako dešavanja u 
Makedoniji bila udarna vest ovih dana. 
Ovakvo dizanje tenzije oproban je recept 
kojim buržoaski mediji pokušavaju 
opljačkanom i nezadovoljnom narodu 
da skrenu pažnju sa aktuelnih društvenih 
i ekonomskih problema. U iste svrhe je 
poslužio i nedavni snimak uništavanj a Bus 
Plus validatora u jednom beogradskom 
tramvaju, tako da u medijima već danima 
traje puritansko zgražavanje i licitiranje o 
tome kako što svirepije kazniti počinitelja 
tog „neviđenog vandalizma”... 

Aevoštaje pravo nasilie i 
štetočinstvo 

Nastavlja se nenamensko trošenje 
društvenih para, životni standard je sve 
lošiji i cene neprestano rastu. Mesečna 


inflacija u Srbiji u februaru je iznosila 0,8 
odsto, a godišnja 4,9 odsto. Najviše su 
poskupeli hrana i piće, dok je od početka 
godine gorivo poskupelo za više od 12 
dinara po litru. Uz sve to, EPS saopštava 
da je za prošlogodišnji koncert režimske 
pevaljke, Zdravka Čolića, izdvojio 
900.000 dinara, i to od para uzetih od 
visokih dažbina za struju. 

Opšta beda u zemlji najviše pogoduje 
gazdama. Tako je država rešila da 
proda deo još jednog giganta kojeg 
je prethodno upropastila, i to grupi 
kriminalaca okupljenih oko Miroslava 
Miškovića. Oni će za 25 miliona evra 
kupiti „zdraviji deo JAT-a”, a oko 600 
zaposlenih u ovoj firmi dobiće otkaz. 
Država je upropastila još jednu fabriku, 
i to fabriku lekova „Habit farm”, a 
imovinu fabrike će rasprodati kako bi 
namirlia zelenaše koji su davali kredite 
ovoj fabrici. Tako će „Agrobanka” 
dobiti 4,04 milijarde dinara, AIK 
banka 2,07 milijardi, a „Pireus banka” 
1,2 milijarde dinara. Uz sva ova 
poskupljenja, pljačke i otpuštanja, 
predsednik republike dosetio se kako 
rešiti nezaposlenost u zemlji, te je 
ovih dana imao tragikomične dosetke 
o tome da otpušteni i nezaposleni 
pokrenu „mali porodični biznis”, jer bi 
trebalo da „sami preuzmu odgovornost 
za svoju egzistenciju”. 

Ovakvom bi politikom svakako trebali 
da budu zadovoljni imperijalisti iz 
EU. Tako šefica delegacije Evropskog 
parlamenta za jugoistočnu Evropu, 
Doris Pak, izjavljuje da „dobijanje 
datuma za početak pregovora za 
ulazak u Evropsku uniju zavisi od 
rezultata Vlade i parlamenta Srbije 
u sprovođenju reformi , i to u svim 
političkim oblastima”. Jačanje krupnog 
kapitala, otpuštanje radnika, sve veća 
razlika između bogatih i siromašnih, 
skuplje studiranje i uništavanje 
obrazovnog sistema svakako su deo tih 
reformi. 


“IST0RIJA SVAK0G DOSADAŠNJEG DRUŠTVA JESTE IST0RIJA KLASNIH B0RBI” (K. Marks i F. Engels) 








AKTUEINO 


Tako je govorio Đinflić 



VIZIONAR OD VOSKA - EKSPONATIZ MUZEJA U JAGODINI 


Kult ličnosti Zorana Đinđića 
koristi se, od strane gotovo svih 
političkih partija u Srbiji, kako 
bi se pljačkaškim stavovima 
ovih organizacija dalo idejno 
zaleđe. Takođe, veliki broj, pogo- 
tovo mlađih ljudi, zgroženih 
zločinačkim šovinizmom pre- 
thodnih ratova, u Zoranu Đinđiću 
i u onima koji se pozivaju na 
njegov kult, vidi alternativu. Na 
godišnjicu njegove smrti, sećanja 
na njegovo delo ponovo izbijaju 
u prvi plan, pa smo i mi odlučili 
da se pozabavimo tom temom. 
No, budući da nismo želeli da 
nas optuže za jednostranost, sh- 
vatili smo da je najbolje da iz 
usta samog Điđnđića čujemo šta 
je zapravo govorio, kakve je sta- 
vove zastupao, kakvu je politiku 
sprovodio, i šta je mislio o ratovi- 
ma, privatizaciji koja nas je sve 
osiromašila i drugim temama*: 

“Ali, u novembru 1990. godine, 
već sedam meseci je u Hrvatskoj 
na vlasti bio HDZ, već godinu i 
po dana je Slovenačka Skupština 
bila donela odluku da će Slovenija 
da se otcepi. Jedan odgovoran 
državnik u novembru 1990. 
godine, nije smeo da obećava 
mir, nije smeo da uljuljkuje narod 


u iluzije.” (26.02.1992, Govor u 
skupštini Srbije) 

“Razgovarali smo [sa Radovanom 
Karadžićem] o budućem državnom 
uređenju, kao i odnosima političkih 
stranaka Srbije i državnog ru- 
kovodstva Republike Srpske. (...) 
Složili smo se da bi Republika Srps- 
ka trebalo da se priključi Srbiji. (...) 
Razgovarali smo, dakle, o budućem 
uređenju zajedničke države koja 
ne bi trebalo da bude opterećena 
ideološkim dogmama socijalističke 
birokratije” (28. 02. 1994, Vreme) 

“Politička moć na Balkanu je komp- 
likovana. Ako želimo da izgradimo 
masovan pokret, moramo koris- 
titi i nacionalizam. Naš primarni 
cilj je da reformišemo ekonomiju 
i gurnemo Jugoslaviju u Zapadnu 
Evropu, ali ne možemo stvoriti 
masovnu podršku oko ekonomskog 
programa. Zato naš pokret gradi- 
mo na srpskom nacionalizmu.” (1. 
12. 1996, New York Times) 

“Ako dođe do sporova, ako dođe do 
štrajkova, ako vlasnik treba prvo 
da plati, pa onda dođe i zatekne 
1.000 ljudi na kapiji, koji će da 
mu kažu - nećeš ti da našu teško 
i krvavo stečenu imovinu nosiš u 
svoju zemlju ili ne znam gde, sve se 
to [izlazak na svetsko tržište] ruši 
kao kula od karata.” (21. 06. 2001, 
Govor u skupštini Srbije) 

“Još dve-tri rečenice o socijalnom 
programu. To jeste jedna lepa reč, 
aliijednaopasna reč... Očekivanje 
da bi neka vlada mogla da izađe 
sa socijalnim programom može 
da ima dva elementa: ili da ta 
vlada bude neozbiljna i da obeća 
nešto što ne može da ispuni ili da 
ima nekoliko milijardi maraka 
u nekom fondu, iz koga će da 
finansira taj socijalni program.” 
(21. 06. 2001, Govor u skupštini 
Srbije) 


“Za nas je presudno da preduzeća 
dobiju menadžment koji ima 
interes da posluje... privatizacija 
je čista, i ne treba dozvoliti da 
nekoliko spornih slučajeva stvori 
negativnu sliku o tom procesu.” 
(21. 11.2002, B92) 

“Ako govorimo o crkvi, zalažem 
se da ona dobije svoje mesto 
u društvu. Nemam nikakav 
kompleks kada je u pitanju vera. 
Najuspešnije države na svetu 
duboko su religiozne. Amerika 
je uspela da se očuva pod 
teškim okolnostima dva veka uz 
religioznost u svakodnevnom 
životu, i ako mi neko kaže da to 
nije demokratski neka pogleda šta 
se radi u crkvama u SAD u nedelju, 
za praznike, kada porodice idu 
u crkve. Ne vidim ništa loše u 
tome da moje dete u školi ima 
veronauku.” (26. 07. 2001.) 

*Unapred se izvinjavamo što smo 
usled ograničenosti prostorom 
primorani da veliki broj 
Đinđićevih bisera preskočimo, 
i prenesemo samo delić njegove 
“mudrosti”. 

Daliste 
znali O 

...da za svaki dolar 
„pomoći" zemljama u 
razvoju na otplatu duga 
tih zemalja odlazi više 
od 25 dolara. 

V_ j\ 


Direktna akcija se finansira vašim 
donacijama. Svakome ko pomogne 
sa više od 500 dinara slaćemo DA na 
kućnu adresu u narednih šest meseci. 















ex-Idolmladih 


SAOPŠTENJE k 

Tri godine od policijskog obesiiem 
ubistva Đorđa Zarića visoko! 


Podsećamo javnost da se 18. marta 
ove godine navršava tri godine od 
policijskog ubistva Đorđa Zarića. 
Kobne večeri Zarić se iz grada 
vraćao kući kolima koja je vozio 
njegov drug. Nakon prolaska na 
crveno svetlo, za njima kreće potera 
Interventne brigade policije. Posle 
nekoliko minuta policijski džip 
im blokira put, iz kola izlaze četiri 
naoružana policajca, sa repetiranim 
pištoljima, od kojih jedan prilazi 
suvozačevim vratima, izvlači Đorđa 
iz kola i brutalno mu puca u glavu. 
Zarić umire na licu mesta. Zbog 
ovog događaja uhapšen je policajac 
Miljan Raičević, koji je posle veoma 
dugog sudskog procesa osuđen na 
svega 13 godina zatvora. To nije 
bio kraj slučaja, jer je Apelacioni 
sud u februaru ove godine smanjio 
presudu krvolku Raičeviću na deset 
godina zatvora. 

Ovaj mračni incident, u kojem su po 
ko zna koj i put učestvovali kriminalci 
sa značkama, nije samo dokaz kako 
i na koji način funkcioniše Policija 
kao najrepresivniji državni aparat, 



Most Gazela krajem prošle godine je 
u potpunosti rekonstruisan, po prvi 
put od kada je otvoren 1971. godine. 
Rekonstrukcija je bila sveobuhvatna i 
most je tokom većeg dela godine bio 
veliko gradilište. Radovi na mostovima 
u Beogradu su u trenutnoj predizbornoj 
kampanji naveliko korišćeni od strane 
aktuelne vlasti. Razgovarali smo sa 
radnicima koji su vršili rekonstrukciju 
Gazele, da bi videli kako stvari izgledaju 
iz njihovog ugla. 

Na pitanje koliko im je radno vreme, 

radnici odgovaraju: 

- Od jutra do sutra! 


nego i direktna posledica državnog 
monopola na upotrebu sile. 
Podsećamo i na nedavne bizarnosti 
koje su nam priredili pripadnici 
MUP-a, od Uprave Policije Novi 
Sad, koja je navodno kriminalce 
sa poternica pomešala sa decom 
koja su sedela u školskom dvorištu, 
nakon čega ih je mučki prebila, 
pa do vežbe tzv. protivterorističke 
jedinice na Gradskom stadionu 
u Jagodini, gde je policijski 
helihopter oduvao reklame pravo 
na decu koja su sedela na tribinama. 
,,Protivteroristička” jedinica 

uspešno je poslala dvadesetoro dece 
pravo u bolnicu. 

Đorđe Zarić, ali i ostale žrtve 
bahatog policijskog ponašanja 
su nam samo podstrek da i dalje 
nastavimo borbu protiv svih vidova 
državne represije i ugnjetavanja. 
Pozivamo sve slobodarske radnike i 
radnice Srbije da nam se pridruže u 
toj borbi za slobodu i dostojanstvo. 

Generalni sekretarijat 
Anarhosindikalističke inicijative 


- U proseku jedanaest sati! Uz dva 
obroka dnevno... 

Pa јеР bar dobra plata? 

- Hahahahaha! 

- Plaćeni smo kb Srbi! 

- Evo, vidi sam - jedan radnik pokazuje 
uplatnicu na kojoj piše: 10.000 dinara. 

- Pa nije valjda ovo mesečna plata? - 
pitam iznenađen. 

- Nije. To je za 15 dana - odgovara. 

- Znači 20.000 mesečno? 

- Ma da... 

Kakvi su uslovi rada? 

- Ovo je najgore gradilište u Evropi! 

- Vidiš valjda i sam, ne moram ja da ti 
govorim. 

- Sindikat je kriv za sve! 

- Najgore je bilo kad smo radili u 
komorama na 60 stepeni... 

- A gde će to da izađe? - pitaju radnici. 

- U „Direktnoj akciji a - kažem. 

- Odnesi to Đilasu, jebo mu ja mater! 


Oduvek sam se pitao kakva to spodoba 
treba da budeš pa da razdragano posećuješ 
javna vešanja, krvoločno skandiraš 
dželatima i pljuješ i kamenuješ buntovnike 
i sitne kriminalce tokom poslednjih 
trenutaka njihovih bednih života. Zar su 
tokom istorije zaista postojali ljudi koji 
se toliko naslađuju spaljivanjem veštica, 
streljanjem, čerečenjem, razapinjanjem, 
odrubljivanjem glava, nabijanjem na 
kolac?... A tako retko bi se pobunili protiv 
zloglasnog kralja ili korumpiranog šerifa, 
sem kad im je dupe debelo priklješteno 
uza zid. 

I tako pre neki dan pustiše snimak 
nekih klinaca koji u tramvaju zlostavljaju 
onaj jadni nezaštićeni validator karata. 
Ostavimo po strani to što mi slični 
žutokljunci često nisu nimalo simpatični, 
i pozabavimo se medijskim linčem koji 
je usledio. Tako su horde posetilaca sajta 
„В92“, zgrožene i prestravljene ovim 
štetočinstvom, uzele pravdu u svoje 
tastature i u nadahnutim komentarima 
predlagale višedecenijsku robiju, rad u 
kamenolomu, renoviranje kompletnog 
voznog parka GSP, kazne koje su se 
kretale od 4.500 do 15.000 evra („а ako 
tata nema da plati, da mu uzmu stan, pa 
da vidi!“)... Odmah potom, vickasti portal 
,,Njuz“ smelo je objavio štos u kojem 
huligani traže zabranu kamera u prevozu. 
Autor je očigledno isti onaj koji je na sajtu 
B92 insistirao da se u Beogradu hitno 
instalira bar dva miliona sigurnosnih 
kamera. A „Studio B“ je uz prilog o ovom 
nezapamćenom zločinu dodao da su to isti 
oni koji kradu bakarne kablove, zbog čega 
umiru deca i starci jer ne mogu da se jave 
telefonom tati i mami kad dođu iz škole, 
odnosno pozovu hitnu kad im pozli. 

Nakon pola dana opšteg straha, usledile 
su ospokojavajuće udarne vesti: „Predao 
se vandal iz tramvaja!“ Po naslovu bismo 
pomislili da se radi o naoružanom psiho- 
pati koji je uzeo desetoro dece kao taoce, 
od kojih je troje već likvidirao, a ostalima 
odsekao noseve. 

Zločinac je priveden, a Pošteni građanin 
može spokojno da zaključa svoje četiri 
brave, uključi kamere, poželi laku noć 
svojoj ubojitoj tastaturi, legne u krevet, 
zagrli svoj voljeni validator i utone u san 
pravednog i neustrašivog superheroja. 


^Dinektnu akciju možete nabaviti na sledećm плеБвтаГ^ 

BEOGRAD: Kulturni centri REX i CZKD; 
Knjižare PLATO i BEOPOLIS; Kafići BROD, 
BRATFIDELi BRATČE. 

KRAGUJEVAC: Kafane MAGMA i MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. 

NIŠ: Udruženje ŽENSKI PROSTOR. 
ZAJEČAR: Omladinski centar ZAJEČAR. 

Kuluk za Dilasovu kampanju 











Međunarodno udruženje radnika i radnica 
(MUR-AIT-IWA) pozvalo je na akcije 
solidarnosti i druge oblike sindikalne borbe 
protiv uprave farmaceutskog giganta „Roš“, 
kojima se traži momentalno vraćanje na posao 
jednog otpuštenog radnika, kao i da mu se 
nadoknade sve neisplaćene zarade. Otpušteni 
anarhosindikalista, radnik u poljskoj filijali 
ove švajcarske firme, zahtevao je krajem prošle 
godine regulisanje svog nelegalnog radnog 
statusa. To je dospelo i u javnost posredstvom 
lokalne štampe, nakon čega je uprava ovog 
radnika otpustila bez ikakvog obrazloženja, 
cinično negirajući da je on ikada bio zaposlen 
u firmi. 

,,Roš“ u Poljskoj koristi sve ,,blagodeti“ 
neoliberalnog dranja kože zaposlenima, 
tako da se u njemu radnici zapošljavaju kao 
„nezavisni ugovarači“, preko podizvođačkih 
firmi, kako bi se izbeglo sklapanje ugovora 
o radu. Iako rade iste poslove kao legalno 
zaposleni, podugovorci ,,Roša“ moraju sami 


da plaćaju socijalno, nemaju plaćene odmore, 
bolovanja ili naknade za porodiljska odsustva 
s posla. 

U Švajcarskoj je 8. marta ovim povodom 
već organizovan protest, a MUR je zakazao 
međunarodne akcije solidarnosti za 15. i 29. 
mart. 

Egipatska uojska u ulozi 
štrajkbrehera 

Masovni štrajkovi i sve izrazitiji uticaj neza- 
visnog sindikalnog pokreta u Egiptu veoma 
su zabrinuli vojni vrh ove severnoafričke 
zemlje, tako da su u „zemlji faraona“ oružane 
snage, sa sve borbenom infrastrukturom, do- 
bile ulogu štrajkbrehera (!). Prilikom opšteg 
zastoja koji je bio prouzrokovan nedavnim 
štrajkom najvećeg autobuskog prevoznika, vo- 
jska je uključila svoja vozila u javni saobraćaj 
kako bi umanjila efekte štrajka. Međutim, 
ovo je izazvalo kontraefekat, jer su se štrajku 


pridružile i ostale prevozničke firme. Iako 
je vlada Egipta na sve načine sprovodila 
antištrajkačku kampanju, tvrdeći da štrajkovi 
podrivaju navodne uspehe koje je nedavno 
ostvarila tzv. „narandžasta revolucija“, putnici 
su se masovno solidarisali sa prevoznicima, 
mirno stojeći na stanicama. 

Ovo nije prvi slučaj da egipatska vojska 
ovako interveniše u socijalnim pobunama. 
U maju prošle godine medicinsko osoblje 
jedne bolnice obustavilo je štrajk nakon što 
je uprava pozvala u pomoć vojnu policiju, 
a u junu su vojni policajci napali štrajkače 
koji rade na proizvodnji nafte, kao i radnike 
koji su u Ismailiji protestovali blokiranjem 
autoputa. Početkom prošlog meseca, uprava 
rudnika u Sukari, u kojem je nekoliko stotina 
radnika obustavilo rad, pozvala je pripadnike 
oružanih snaga da preuzmu proizvodnju 
zlata, ali, na njihovu žalost, pokazalo se da 
vojnici za tu operaciju nisu bili dovoljno 
kompetentni. 


Centar za liberterske studiie predstaulja: 

BORBA 2A ZNANJE 

Zbirka dokumenata i svedočanstava o 
studentskom protestu 2006, kada su se 
studenti prvi put organizovali direktno- 
demokratski i blokirali fakultet. Na preko 
300 strana sabrana su sva dokumenta prot- 
esta, kao i svedočanstva i lična iskustva 
učesnika o svakom aspektu protesta. 

Borba za znanje 

Studentski protest 2006. 



Dole školarine! SVEDOČANSTVA Znanje nije roba! 
FOTOGRAFIJE studiramo, oni profitiraju! Čiji su naši 
fakulteti? DOKUMENTI Nemam da platim! KRITIKE 
IZVEŠTAJI Dole školarine! HRONOLOGIJA Znanje nije 
roba! INSPIRACIJA Mi studiramo, oni profitiraju! 

Publikacije CLS-a možeš naći u svim boljim 
knjižarama ili naručiti direktno od nas: 

e-mail: cls@inicijativa.org 
web: www.inicijativa.org/tiki/cls 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

1. sedbejkina i stojbejkina drugarica; 

2. lica književnika Selimovića; 3. suprotno 
od refemir; 4. bajagnje od milošte; 5. kravlja 
šema; 6. sprava slična kućobranu; 7. suhome- 
snati proizvod sličan šunkanderu; 8. Natitojev 
neprijatelj i kolaboracionista; 9. Amerikanac 
koji oponaša kravu; 10. ženka od baodeda - 
11. pseći Mjauganistan; 12. muška prosmama. 

Rešenja iz prošlog broja: 

I. rukola; 2. mortadela; 3. 
gondola; 4. pijanino; 5. trolejbus; 
6. Slavoljub; 7. (uspravno) 
mamut; 7. (vodoravno) malarija; 
8. Krnjača; 9. Negotin; 10. grlica; 

II. Beduin. 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 



































































































